***Образец № 5***

**ДЕКЛАРАЦИЯ – СЪГЛАСИЕ**

**за обработка на лични данни съгласно Регламент (ЕС) 2016/679**

Долуподписаният/ната……………………………………………….......................................

 *(изписват се трите имена и ЕГН на субекта на лични данни)*

**ДЕКЛАРИРАМ**:

 Съгласен/на съм Окръжен съд – Пазарджик да обработва и съхранява личните ми данни, съгласно изискванията, при спазване на разпоредбите на Закона за защита на личните данни и във връзка с Регламент (ЕС) 2016/679, които предоставям по повод подаване на документи за кандидатстване за вещо лице; последващо включване в списъка на вещите лица за съдебния район на Окръжен съд - Пазарджик и Административен съд - Пазарджик и изпълняване функциите на вещо лице.

 Известно ми е, че:

 - моите лични данни, които съм предоставил/а на Окръжен съд – Пазарджик в рамките на процедурата по кандидатстване за вещо лице; включване в списъка на вещите лица за съдебния район на Окръжен съд - Пазарджик и Административен съд - Пазарджик и изпълняване функциите на вещо лице се обработват от Окръжен съд – Пазарджик за целите на горепосочената процедура и изпълнение на законови задължения на администратора, управлението на човешките ресурси, финансово-счетоводна отчетност;

 - информиран/а съм, че Окръжен съд – Пазарджик може да обработва моите лични данни само докато и доколкото това е необходимо във връзка с процедурата по кандидатстване за вещо лице; включване в списъка на вещите лица за съдебния район на Окръжен съд - Пазарджик и Административен съд - Пазарджик и изпълняване функциите на вещо лице. За обработка извън тези рамки (например, след заличаване от списъка на вещите лица или след като кандидата за вещо лице не е одобрен за вещо лице) Окръжен съд – Пазарджик се нуждае от моето допълнително съгласие в съответствие с разпоредбите за защита на личните данни.

 - заявлението и всички приложени към него документи се съхраняват в Окръжен съд – Пазарджик в срок от 6 (шест) месеца, считано от утвърждаването на актуализираният списък за вещи лица (ако кандидата не е одобрен за вещо лице) и в срок от 6 (шест) месеца, считано от утвърждаване на списъка за заличаване на вещи лица от списъка на вещите лица за съдебния район на Окръжен съд - Пазарджик и Административен съд - Пазарджик;

 - при желание, всеки кандидат може да получи обратно комплекта си с документи, преди изтичането на горепосочения срок.

Информиран/а съм за правото ми да подам жалба до надзорния орган в случай на неправомерно обработване на мои лични данни.

**Дата: ………………… Декларатор: ……………………**

**Информация по чл. 13 от Регламент (ЕС) 2016 / 679, предоставяна от администратора при събиране на лични данни от субекта на лични данни:**

Окръжен съд – Пазарджик обработва лични данни, съблюдавайки принципа на дуализъм, а именно: при изпълнение на съдебните си функции – правораздавателна дейност и като „обикновен“ администратор – при извършване на административна дейност.

**Данни за контакт с администратора:**

Адрес: 4000 гр.Пазарджик, ул.„Хан Крум“ № 3

Работно време: понеделник – петък, 08:30ч. – 17:00ч.

Електронна поща: pazardzhik-os@court-pz.info

**Цели на обработване:**

 Събраните данни за съответните лица се използват за служебни цели: за всички дейности, свързани с участието им в съдебния процес (служебни бележки, справки, удостоверения и др.); за установяване на връзка с лицето по телефон, за изпращане на кореспонденция, отнасяща се до изпълнение на задълженията му като вещо лице; за водене на счетоводна отчетност относно дължимите възнаграждения и командировъчни разходи на вещите лица, участвали в съдебния процес.

 Правното основание е за изпълнение на нормативните изисквания на Граждански процесуален кодекс, Наказателно-процесуалния кодекс, Закон за съдебната власт, Закон за счетоводството, Закона за данъците върху доходите на физическите лица, Наредба № 2/29.06.2015г. за вписването, квалификацията и възнагражденията на вещите лица и др.

**Категории получатели на лични данни:**

 Данни от регистъра могат да бъдат предоставяни на държавни институции с оглед изпълнение на нормативно задължение (МП, МВР, Прокуратура, следствени органи, НАП, НОИ и др.) Във връзка с използването на пощенски и куриерски услуги – пренасяне и доставка на призовки, съобщения и пратки до вещи лица, участници в съдебните производства, съдът посочва следните данни: три имена, адрес, област, пощенски код и наименование на населеното място. Данните от регистъра не се трансферират в други държави.

Допълнителна информация във връзка с обявената процедура и вътрешните правила за защита на личните данни, приети от администратора, може да се намери на Интернет страницата на Окръжен съд – Пазарджик.